આ બનાવને પગલે કાર ચાલક કાર મુકી ફરાર થઇ જતા પોલીસે ગાડી નંબર આધારે કાર ચાલકને પકડવાના ચક્રો ગતિમાન કર્યા છે. તા. ૮-૫-૧૮ના રોજ બપોરના ૧૨ કલાકે થુવાવી ગામે રહેતા સવિતાબેન રાયજીભાઇ રાઠોડિયા અને તેમના પતિ રાયજીભાઇ અમરાભાઇ રાઠોડિયા થુવાવીથી ઘરની ચીજવસ્તુઓ લેવા ડભોઇ આવી રહ્યા હતા જેને લઇ થુવાવી બસ સ્ટેન્ડના રોડની બાજુમાં ઉભા રહી બસની વાટ જોઇ રહ્યા હતા તે દરમિયાન વડોદરા તરફથી પુરઝડપે આવતી કાર નંબર જીજે-૧૮- બીજી- ૬૪૦૯ના ચાલકે થુવાવી બસ સ્ટેન્ડ પાસે ઉભેલા દપંતીને અડફેટે લેતા સવિતાબેન અમરાભાઇ રાઠોડિયા ગંભીર ઇજાઓ થતા ડભોઇ ખાનગી હોસ્પિટલ ખાતે ખસેડાયા હતા.